"ซัมซุง-ไอโฟน" รายได้-ยอดขาย ตกฮวบ! - FINNOMENA
ผลกำไรช่วงไตรมาสที่สองของซัมซุงปีนี้ลดลงถึง 56% ในขณะที่ยอดขายไอโฟนของแอปเปิ้ลก็ลดลงจนมีสัดส่วนไม่ถึงครึ่งของรายได้รวมเป็นครั้งแรกในรอบ 7 ปี
1 ส.ค. 2562

ผลกำไรช่วงไตรมาสที่สองของซัมซุงปีนี้ลดลงถึง 56% ในขณะที่ยอดขายไอโฟนของแอปเปิ้ลก็ลดลงจนมีสัดส่วนไม่ถึงครึ่งของรายได้รวมเป็นครั้งแรกในรอบ 7 ปี
ซัมซุง เปิดเผยผลกำไรช่วงไตรมาสที่สอง ระหว่างเดือนเมษายนถึงมิถุนายนที่ผ่านมา อยู่ที่ 6.6 ล้านล้านวอน ลดลงจาก 14.87 ล้านล้านวอนในช่วงเดียวกันของปีก่อน หรือลดลงถึง 56%
โดยเมื่อดูเฉพาะรายได้ พบว่าลดลง 4% เหตุจากธุรกิจผลิตเมมโมรีชิปที่มีราคาในตลาดลดลงแม้มีความต้องการสูงขึ้นเล็กน้อย ส่งผลให้ราคาหุ้นของซัมซุงปรับตัวลดลงถึง 3.3% ในช่วงหนึ่งของการซื้อขาย
ขณะที่แอปเปิ้ล เผยว่า ช่วง 3 เดือนที่ผ่านมา ยอดขายไอโฟนทั่วโลกลดลง 12% ทำให้มีสัดส่วนคิดเป็นไม่ถึงครึ่งหนึ่งของรายได้รวมของบริษัทเป็นครั้งแรกในรอบ 7 ปี
แต่ในขณะเดียวกัน รายได้รวมถือว่าปรับตัวสูงขึ้นเนื่องจากธุรกิจคอนเทนต์และการบริการ รวมถึงในกลุ่มแอปเปิ้ลว้อทช์และแอสเซสซอรี่ที่เติบโตเกือบ 50%
ที่มา : https://www.nationtv.tv/main/content/378729235/
แท็ก:
แชร์บทความ: